Kuluttajavirasto Haapaniemenkatu 4, PL 5, 00531 Helsinki 009-77261 Fax 09-7726 7557 5ähköposti posti@kuluttajavirasto.fi Internet www.kuluttajavirasto.fi

Kuluttaja
virasto • asiamies
Oikeusministeriö		Dnro 2006/70/1589	
PL 25	Qlkeusministeriö	20.4.2006	
00023 Valtioneuvosto	2 4.04.200		
	&s4PI	M(		
OkM
Lausuntopyyntönne 6.3.2006 OM 4/41/2004
EHDOTUS SAHKOISTÄ KIINTEISTON KAUPPAA, PANTTAUSTA JA KIRJAAMISMENETTELYÄ KOSKEVAKSI LAINSÄÄDÄNNÖKSI

Kuluttajavirasto esittää lausuntopyyntönne johdosta kunnioittavasti seuraavaa.

Toimikunnan ehdotuksella on tarkoitus luoda lainsäädännölliset puitteet sille, että kiinteistön luovutussopimuksia, panttauksia ja kirjaamishakemuksia voidaan tehdä sähköisesti ja että kirjaamismenettelyssä voidaan siirtyä paperittomaan asiankäsittelyyn. Ehdotuksen mukaan kiinteistön kauppakirja voidaan tehdä sähköisesti oikeusministeriön pitämässä tietojärjestelmässä. Kauppakirja olisi allekirjoitettava laatuvarmennetulla sähköisellä allekirjoituksella taikka muulla tietoturvallisella menetelmällä. Sähköiseen kaupankäyntijärjestelmään liitettäisiin palveluja, jotka mandollistavat sen, että kauppahinta ja varainsiirtovero maksetaan samaan aikaan kuin kauppa tehdään. Sähköisessä kaupassa ei käytettäisi julkista kaupanvahvistajaa ja ostajan ei myöskään tarvitsisi erikseen hakea lainhuutoa vaan lainhuudatus tulisi välittömästi vireille kauppakirjan allekirjoituksella. Ehdotuksen mukaan nykyiset paperi-muotoiset panttikirjat voidaan korvata sähköisillä panttikirjoilla. Sähköinen panttikirja muodostuisi lainhuuto- ja kiinnitysrekisteriin tehtäville kirjauksilla. Sähköinen kauppakirja ja panttikirja olisivat vaihtoehtoja perinteisille asiakirjoille. Kiinteistökaupan osapuolet voisivat siten jatkossa valita, tehdäänkö kiinteistön luovutus ja panttaukseen liittyvät toimenpiteet kirjallisesti vaiko sähköisesti.

Kuluttajavirasto pitää toimikunnan ehdotuksia kannatettavina eikä näe huomautettavaa keskeisten uudistusehdotusten osalta. Sähköisen asioinnin edistäminen kiinteistöasioissa on perusteltua ja myös kuluttajat voivat saada tästä hyötyä, jos kiinteistönkauppa ja muut kiinteistöön liittyvät toimet voidaan toimikunnan ehdotusten mukaisesti tehdä sähköisesti nykyistä nopeammin, vaivattomammin ja vähäisemmin kustannuksin. Tärkeää järjestelmän toimivuuden kannalta on, että sähköisen kauppakirjan lisäksi samaan sähköiseen prosessiin on yhdistetty myös

2

vakuus- ja maksujärjestelyt sekä lainhuuto- ja kiinnityshakemukset niihin liittyvine maksuineen.
Tärkeää myös on, että sähköisten menetelmien käyttö perustuisi vapaaehtoisuuteen, jolloin perinteinen kirjallinen asiointi ja sen rinnalle tuleva sähköinen toimintatapa kilpailisivat keskenään omilla ansioillaan. Jos kuluttajat kokevat sähköisen asioinnin tuovan esimerkiksi selvää rahallista säästöä, on tämä luonnollisesti omiaan edesauttamaan sähköisten menettelytapojen yleistymistä. Kun tarkoituksena on, että valtiolle aiheutuvat sähköisten järjestelmien käyttö- ja perustamiskustannukset kerättäisiin käyttäjiltä asiointimaksuilla, on syytä kiinnittää huomiota siihen, että maksut olisivat kohtuullisia myös toiminnan käynnistysvaiheessa, jotta riittävä käyttäjämäärä ja käyttöaste saadaan toiminnalle turvattua.

Kuten toimikunnan mietinnössäkin todetaan, asiakkaiden luottamus on keskeinen edellytys sähköisten palvelujen käytölle ja kiinteistöön liittyvissä asioissa korostuvat erityisesti turvallisuuteen liittyvät vaatimukset. Ehdotuksen mukaan kaupankäyntijärjestelmän ylläpitäjän tehtävänä olisi huolehtia järjestelmän luotettavuudesta ja turvallisuudesta tehokkain saatavissa olevin keinoin ja tähän liittyisi myös vahingonkorvausvastuu. Tätä valtion ankaraa vastuuta vahingoista, jotka johtuvat sen kontrollipiiriin kuuluvasta toiminnasta, onkin pidettävä perusteltuna ja yleisön luottamusta lisäävänä.

Kun vastuu vahingoista jäisi joiltain osin myös käyttäjälle esimerkiksi käyttäjän laitteistojen ja ohjelmiston yhteensopivuuden osalta, on käyttäjille tarpeen antaa riittävä opastus käyttöohjein ja muilla vastaavilla tavoilla tällaisten vahinkojen välttämiseksi. Kiinteistönkaupassa on tavallisen kuluttajan kannalta kyse varsin harvoin tehtävästä oikeustoimesta ja kun kuluttajien verkonkäyttövalmiuksissa on myös suurehkoja eroja, on yleensäkin tärkeää, että järjestelmää luotaessa kiinnitetään riittävästi huomiota käyttäjänäkökulmaan muun muassa järjestelmän helppokäyttöisyys ja luotettavuus huomioon ottaen.
Johtaja Anja Peltosen sijaisena apulaisjohtaja
(7iz/IA [tiZN
Lakimies	Jukka Kaakkola